Presidentvalget i USA 1808

I presidentvalget i USA i 1808 ble Føderalistpartiets kandidat Charles Cotesworth Pinckney slått for andre gang i et presidentvalg, han stilte også opp mot Thomas Jefferson i valget i 1804. Denne gangen var det demokrat-republikaneren James Madison som vant og ble valgt til president for perioden 1809 – 1813. Madison hadde sittet som utenriksminister i begge periodene til president Jefferson. 

Sittende visepresident George Clinton, også han demokrat-republikaner, var også kandidat i presidentvalget, og fikk 6 valgamannsstemmer fra en fløy innen partiet som ikke likte James Madison.  

Dette valget var det første av bare to valg hvor en ny president ble valgt, mens den sittende visepresidenten fortsatte også neste periode. Gjenvalget av John C. Calhoun i valget i 1828 var den andre.

New York hadde for første gang flest stemmer i Valgmannskollegiet, og det fortsatte slik helt fram til 1972.

Se også
Liste over Amerikas forente staters presidenter

Presidentvalg i USA
Valg i 1808
1808 i USA